Bigbang Vol.1

Bigbang Vol.1 (juga dikenali sebagai Since 2007 atau Bigbang Vol.1 – Since 2007) ialah album studio pertama bagi kumpulan muzik Korea Selatan, BIGBANG. Ia dilancarkan pada 22 Disember 2006 oleh syarikat YG Entertainment. Empat single dilancarkan bagi menyokong Bigbang Vol.1; tiga daripadanya ialah album single iaitu BIGBANG, BIGBANG Is V.I.P dan BigBang 03, manakala satu lagi ialah single biasa, "Dirty Cash" (Duit Kotor).

Album ini berjaya muncul di kedudukan ketiga dalam carta album bulanan lama di Korea Selatan pada Disember 2006, dengan 33 ribu unit terjual pada bulan pertama. Ia kemudiannya terjual secara keseluruhan melebihi 110 ribu salinan.

 Latar belakang 
BIGBANG merupakan kumpulan idola pertama yang dibentuk oleh syarikat YG Entertainment, di mana artis sebelumnya merupakan kumpulan hip hop Jinusean dan 1TYM. Kumpulan BIGBANG mengadakan penampilan sulung rasmi mereka pada 19 Ogos 2006 di Arena Gimnastik, Taman Olimpik Seoul semasa Konsert Tahun ke-10 YG Family, yang kemudiannya disiarkan pada bulan berikutnya. Album single pertama mereka, BIGBANG dilancarkan tidak lama selepas itu, mengandungi lagu bertajuk "We Belong Together" (Kita Saling Memiliki) yang menampilkan rakan sesyarikat Park Bom; "눈물뿐인 바보" (Tangisan Si Lembap) dan "This Love" (Cinta Ini), satu adaptasi lagu kugiran rock Amerika Maroon 5 yang ditulis semula dan dipersembahkan oleh G-Dragon.

 Prestasi komersial 
Album single pertama untuk Bigbang Vol.1 terus terjual hampir 40,000 salinan. Single kedua, BIGBANG Is V.I.P yang dilancarkan pada September 2006 akhirnya mendahului dengan 32,000 salinan terjual. Ini diikuti dengan album single terakhir mereka, BigBang 03 dengan jualan akhir hampir 40,000 salinan. Kumpulan BIGBANG mengadakan konsert pertama mereka, The Real pada Disember tahun yang sama, diikuti dengan album penuh pertama Bigbang Vol.1. Album ini kemudiannya terjual melebihi 48,000 salinan pada penghujung Februari 2007 dan akhirnya terjual secara keseluruhan melebihi 110,000 salinan.

 Senarai runut 

 Catatan 

 Rujukan 

Kategori:Album 2006
Kategori:Album Big Bang
Kategori:Album berbahasa Korea
Kategori:Album YG Entertainment